২০২১–২২ বাংলাদেশ ক্রিকেট দলের দক্ষিণ আফ্রিকা সফর
বাংলাদেশ পুরুষ ক্রিকেট দল ২০২২ সালের মার্চ ও এপ্রিল মাসে দুটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য দক্ষিণ আফ্রিকা সফর করে। টেস্ট সিরিজটি ২০২১–২০২৩ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হয়, এবং ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের ৯ ফেব্রুয়ারি ক্রিকেট দক্ষিণ আফ্রিকা সিরিজের সূচি ও ভেন্যু নিশ্চিত করে। ওডিআই সিরিজে বাংলাদেশ ২–১ ব্যবধানে জয়লাভ করে। টেস্ট সিরিজে দক্ষিণ আফ্রিকা ২–০ ব্যবধানে জয়ী হয়।